***Zápis zo zasadnutia Komisie životného prostredia, výstavby a územného plánovania,  konaného dňa 07.10.2019 o 16:00 hod.***

***v zasadacej miestnosti obecného úradu.***

*Prítomní členovia komisie*: Ing. Ľuboš Bokor, Ing. Peter Slivenský, Ing. Peter Kiripolský, Ing. Marián Vajdečka

*Ospravedlnení členovia komisie*: - Rudolf Grác

*Prítomní za obecný úrad*:  starostka - Božena Krajčovičová, Ing. Gabriela Nádaská

*Prizvaný*: RNDr. Ján Kato - CHVB, s.r.o., JUDr. Michal Mrva

 **Program rokovania:**

1. Informácia o stavbe: Požiarna zbrojnica

2. Informácia o zasieťovaní 7 pozemkov z Krátkeho poľa – pri vonkajšom obchvate

3. Žiadosť o dlhodobý prenájom pivničných priestorov bývalého klubu

4. rôzne

**Hlasovanie: za: 4 (Bokor, Slivenský, Kiripolský, Vajdečka )**

 **proti: 0**

 **zdržal sa: 0**

**Komisia odsúhlasila vyššie uvedený program rokovania.**

**1. Informácia o stavbe: Požiarna zbrojnica**

 Zástupca spol. CHVB, s.r.o. - RNDr. Ján Kato informoval komisiu o dôvodoch, ktoré viedli spoločnosť CHVB, s.r.o. k tomu, že ako vysúťažená firma nenastúpili na stavbu: Požiarna zbrojnica v termíne podľa zmluvy. Ako hlavný dôvod uviedol problém so subdodávateľom, ktorý odstúpil od dohody na poslednú chvíľu.

Rokovania sa taktiež zúčastnil JUDr. Michal Mrva, ktorý vysvetlil aké sú možné riziká a možnosti spojené s obnovením zmluvy. Aký je časový rámec, ak zmluvu neobnovíme (nové výberové konanie, ... cca 6-7 mesiacov a výsledok opäť neistý).

Výsledkom spoločného rokovania bude návrh zmluvy medzi obcou a CHVB s.r.o., ktorý v maximálnej miere bude chrániť záujmy a majetok.

RNDr. Ján Kato informoval komisiu, že majú zabezpečeného nového dodávateľa, že zrealizovali obhliadku objektu Požiarnej zbrojnice a skonštatoval, že objekt je v dobrom technickom stave. Spoločnosť CHVB s.r.o. má záujem na stavbe pokračovať, pričom na realizáciu diela vedia nastúpiť dnešným dňom.

 **Komisia berie na vedomie predložené informácie, súhlasí a odporúča, aby firma CHVB, s.r.o. nastúpila na stavbu: Požiarna zbrojnica a pokračovala ako zmluvný dodávateľ tejto stavby.**

**Hlasovanie: za: 4 (Bokor, Kiripolský, Slivenský,Vajdečka )**

 **proti: 0**

 **zdržal sa: 0**

**2. Informácia o zasieťovaní 7 pozemkov z Krátkeho poľa – pri vonkajšom obchvate**

 Komisia bola oboznámená s návrhom projektanta Ing. Stanislava Chmela, ktorý projektuje inžinierske siete na Krátkom poli ako by bolo možné zasieťovať 7 pozemkov, ktoré sú súčasťou lokality Krátke pole a sú orientované smerom k obchvatu. V návrhu sa ráta s pásom o šírke 4,8 m, ktorý majitelia odpredajú obci a v ktorom bude realizovaná pokládka sietí, chodníka a pozdĺžneho státia.

 **Komisia s predloženým návrhom projektanta na zasieťovanie 7 ks pozemkov z Krátkeho poľa - s chodníkom a pozdĺžnym parkovaním pre RD súhlasí , ak budú vlastníci dotknutých pozemkov súhlasiť s odpredajom pozemkov a príde k dohode aj s vlastníkmi pozemkov, cez ktoré je prepojenie navrhnuté.**

 **Komisia odporúča túto časť začleniť do rozpracovanej projektovej dokumentácie Krátkeho poľa ako celku.**

 **Hlasovanie: za: 4 (Bokor, Kiripolský, Slivenský,Vajdečka )**

 **proti: 0**

 **zdržal sa: 0**

**3. Žiadosť o dlhodobý prenájom pivničných priestorov bývalého klubu.**

Komisia bola oboznámená so žiadosťou spol. CBD, s.r.o. Bratislava - o prenájom pivničných priestorov bývalého klubu v parku**.**

 **Komisia sa vyjadrí až po predložení zámeru žiadateľa s týmto priestorom.**

**Hlasovanie: za: 4 (Bokor, Kiripolský, Slivenský,Vajdečka )**

 **proti: 0**

 **zdržal sa: 0**

**4. Rôzne**

**A/ Informácia o prácach naviac pri stavbe: Cyklotrasa – I. časť**

 **Komisia bola oboznámená s prácami naviac na predmetnej stavbe, berie na vedomie, no odvodnenie do dažďovej kanalizácie pretláčkami cez cestu žiada ešte preveriť - preveriť, či nie je možné odvodnenie len do zelene na obecnom pozemku pred kaštieľom, za múrom kaštieľa...**

**Hlasovanie: za: 4 (Bokor, Slivenský, Kiripolský, Vajdečka)**

 **proti: 0**

 **zdržal sa: 0**

**B/ Upozornenie členom komisie – Ing. Mariánom Vajdečkom**

- na vykonávanie pravidelnej technickej kontroly prvkov na detských ihriskách v obci .

- na obnovenie - premaľovanie už zodratých prechodov pre chodcov na Panských dieloch a návrhom na použitie nešmykľavého a reflexného povrchu pre chodcov s dlhšou životnosťou.

**Komisia berie na vedomie obe upozornenia a odporúča prekontrolovať všetky detské ihriská v obci a pri obnove prechodov pre chodcov použiť nešmykľavé a reflexné nátery, ktoré majú aj dlhšiu životnosť.**

**Hlasovanie: za: 4 (Bokor, Kiripolský, Slivenský, Vajdečka )**

 **proti: 0**

 **zdržal sa: 0**

 ...................................................

 Ing. Ľuboš Bokor

 predseda Komisie životného prostredia, výstavby a územného plánovania

zapísala: Gabriela Nádaská, 07.10.2019